Løpet ble vunnet av Mercedes-føreren Nico Rosberg, som startet fra pole position. På andreplass kom Red Bulls Daniel Ricciardo, mens Lewis Hamilton tok tredjeplassen, etter å ha startet som nummer 21. Løpet ble stoppet på runde 10 etter at Kevin Magnussen krasjet voldsomt ved Raidillon, og forårsaket omfattende skader på autovernet og dekkbarrieren. Magnussen fikk et kutt på ankelen, men slapp ellers uskadet fra krasjen.